หุ้นสหรัฐฯปิดผสมผสาน
ดัชนีหุ้นดาวโจนส์ ปิดที่ 12,950.78 จุด  เพิ่มขึ้น 46.70 จุด ด้าน แนสแดค ปิดที่ 2,951.78  จุด ลดลง 8.07 จุด
18 ก.พ. 2555

ดัชนีหุ้นดาวโจนส์ ปิดที่ 12,950.78 จุด  เพิ่มขึ้น 46.70 จุด ด้าน แนสแดค ปิดที่ 2,951.78  จุด ลดลง 8.07 จุด
ตลาดหุ้นสหรัฐฯวานนี้  ปิดผสมผสาน โดยดาวโจนส์ขยับขึ้นเล็กน้อย ส่วนแนสแดก ขยับลงจากแรงฉุดของหุ้นบริษัทยากิลิแอด ขณะที่นักลงทุนรอฟังข่าวเกี่ยวกับวิกฤตหนี้กรีซท่ามกลางความคาดหมายว่ายุโรปจะตัดสินชะตากรรมเงินกู้ของเอเธนส์ต้นสัปดาห์หน้า
ดัชนีหุ้นดาวโจนส์ เพิ่มขึ้น 46.70 จุด (0.36 เปอร์เซ็นต์) ปิดที่ 12,950.78 แนสแดค ลดลง 8.07 จุด (0.27 เปอร์เซ็นต์) ปิดที่ 2,951.78 เอสแอนด์พี เพิ่มขึ้น 3.17 จุด (0.23 เปอร์เซ็นต์) ปิดที่ 1,361.21
ขณะที่ราคาน้ำมันตลาดนิวยอร์กพุ่งแรงวานนี้ จากความตึงเครียดด้านภูมิรัฐศาสตร์ที่เกี่ยวข้องกับอิหร่าน ชาติผู้ส่งออกรายใหญ่และนักลงทุนมองในแง่ดีว่าวิกฤตหนี้กรีซอาจคลี่คลาย
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 93 เซนต์ ปิดที่ 103.24 ดอลลาร์ต่อบาร์เรล สูงสุดในรอบ 9 เดือน ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 53 เซนต์ ปิดที่ 119.58 ดอลลาร์ต่อบาร์เรล หลังจากช่วงหนึ่งพุ่งขึ้นไปแตะ 120.70 ดอลลาร์ สูงสุดนับตั้งแต่วันที่ 14 มิถุนายนปีก่อน